stanford-oval/wikipedia huggingface dataset:
Elisabeta Lipă

| Mitalit | Mitalit | Mitalit |  |
| --- | --- | --- | --- |
|  Elisabeta Lipă vuonna 1992. |  Elisabeta Lipă vuonna 1992. |  Elisabeta Lipă vuonna 1992. |  |
Maa:   Romania
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | pariairokaksikko |  |
|  Kultaa | Barcelona 1992 | yksikkö |  |
|  Kultaa | Atlanta 1996 | perämiehellinen kahdeksikko |  |
|  Kultaa | Sydney 2000 |  perämiehellinen kahdeksikko |  |
|  Kultaa | Ateena 2004 | perämiehellinen kahdeksikko |  |
|  Hopeaa | Soul 1988 | pariairokaksikko |  |
|  Hopeaa | Barcelona 1992 | pariairokaksikko |  |
|  Pronssia | Soul 1988 | pariaironelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Bled 1989 | yksikkö |  |
|  Hopeaa | Mechelen 1985 | pariairokaksikko |  |
|  Hopeaa | Nottingham 1986 | pariairokaksikko |  |
|  Hopeaa | Kööpenhamina 1987 | pariairokaksikko |  |
|  Hopeaa | Bled 1989 | pariairokaksikko |  |
|  Hopeaa | Wien 1991 | yksikkö |  |
|  Hopeaa | Wien 1991 | pariairokaksikko |  |
|  Hopeaa | Indianapolis 1994 | perämiehetön kaksikko |  |
|  Hopeaa | Motherwell 1996 | perämiehetön nelonen |  |
|  Hopeaa | Milano 2003 | perämiehellinen kahdeksikko |  |
|  Pronssia | Luzern 1982 | perämiehellinen pariaironelonen |  |
|  Pronssia | Duisburg 1983 | pariairokaksikko |  |
|  Pronssia | Indianapolis 1994 | perämiehellinen kahdeksikko |  |
Elisabeta Lipă (o.s. Oleniuc, s. 26. lokakuuta 1964 Siret) on romanialainen soutaja ja moninkertainen olympiavoittaja ja maailmanmestari. Hän on kaikkien aikojen menestynein olympiaurheilija soudussa. Lipălla on viisi olympiakultaa, kaksi olympiahopeaa ja yksi olympiapronssi vuosilta 1984–2004. Hänellä on myös 13 MM-mitalia, joista yksi on kultainen, yhdeksän hopeisia ja kolme pronssista. Hän edusti Dinamo Bukarest CS -seuraa.
Lipă voitti olympiakultaa pariairokaksikossa Los Angelesissa 1984, yksikössä Barcelonassa 1992 sekä kahdeksikossa Atlantassa 1996, Sydneyssä 2000 ja  Ateenassa 2004. Hopeaa hän sai pariairokaksikossa Soulissa 1988 ja Barcelonassa 1992 sekä pronssia pariaironelosessa Soulissa 1988.
Lipă voitti maailmanmestaruuden yksikössä 1989. MM-hopeaa hän saavutti pariairokaksikossa 1985, 1986, 1987, 1989 ja 1991, yksikössä 1991, perämiehettömässä kaksikossa 1994, perämiehettömässä nelosessa 1996 ja kahdeksikossa 2003. MM-pronssia hän sai perämiehellisessä pariaironelosessa 1982, pariairokaksikossa 1983 ja kahdeksikossa 1994.
Lipălla on useita olympiakisojen tilastoennätyksiä:
hän on ensimmäinen soudussa kahdeksan mitalia voittanut urheilija
hän on ainoa soutaja, joka on voittanut kultaa 20 vuoden aikavälillä (1984–2004)
hän on ainoa naisurheilija, joka on voittanut kultaa viisissä olympialaisissa (1984, 1992, 1996, 2000, 2004)
hän on vanhin perämiehellisen kahdeksikon kultamitalisti (39-vuotias 2004)
Aiheesta muualla

Elisabeta Lipă Kansainvälinen olympiakomitea. (englanniksi)
Ei voi palata eiliseen

| Ei voi palata eiliseen Maakuntaradio |
| --- | --- | --- |

Studioalbumin tiedot
 Julkaistu: 2013
 Formaatti: LP, CD
 Tyylilaji: pop-punk
 Kesto: 33.59
Maakuntaradion muut julkaisut
| Kalifornia Dreamin’ / Vain pieni hetki 2012 | Ei voi palata eiliseen 2013 |   |
Ei voi palata eiliseen on pop-punkyhtye Maakuntaradion kolmas studioalbumi. Se julkaistiin vuonna 2013 levymerkillä Airiston punk-levyt. Albumi on ensimmäinen kosketinsoittaja Jamin kanssa äänitetty albumi.
Kappaleet

Harmaanpaa kuin eilen – 2.55
Kauniita sanoja – 3.25
Tyhjyys – 4.04
03:00 – 3.03
Mulla ei oo – 3.04
Vain pieni hetki – 2.34
I.L.U. – 2.37
Särkyneet – 4.04
Uusi aamu – 2.41
Hyvää yötä – 5.32
Kokoonpano

Mirko Metsola – laulu, rummut
Mikko – kitara
Rami – basso, laulu
Jami – kosketinsoitin
Arvostelut

Soundi:
Aiheesta muualla

Ei voi palata eiliseen discogs.com -sivustolla
Eric Bailly

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Eric Bertrand Bailly
Syntymäaika: 12. huhtikuuta 1994 (ikä 30)
Syntymäpaikka: Bingerville, Norsunluurannikko
Pelipaikka: keskuspuolustaja
Pituus: 187 cm
Seura
Seura: Beşiktaş
Pelinumero: 30
Junioriseurat
2011–2013: Espanyol
Seurat
| Vuodet | Seura | O | (M) |
| 2013–2014 | Espanyol B | 21 | (0) |
| 2014–2015 | Espanyol | 5 | (0) |
| 2015–2016 | Villarreal | 35 | (0) |
| 2016–2023 | Manchester United | 70 | (1) |
| 2022–2023 | → Marseille (laina) | 14 | (0) |
| 2023– | Beşiktaş | 5 | (0) |
Maajoukkue
| 2015– | Norsunluurannikko | 49 | (2) |
 Seurajoukkueuran tilastot kattavat vain kansalliset sarjat, päivitetty 13. joulukuuta 2023.  Maajoukkueuran tilastot päivitetty 13. joulukuuta 2023.
| Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Mitalit> Maa:   Norsunluurannikko.Miesten jalkapallo.AM-kilpailut  | Maa:   Norsunluurannikko> Miesten jalkapallo. |
| --- | --- | --- | --- |
|  Kultaa | Päiväntasaajan Guinea 2015 |  |  |
Eric Bertrand Bailly (s. 12. huhtikuuta 1994 Bingerville) on norsunluurannikkolainen jalkapalloilija, joka edustaa Turkin Superliigassa pelaavaa Beşiktaşia. Bailly kuuluu myös Norsunluurannikon maajoukkueeseen. Bailly on pelipaikaltaan keskuspuolustaja.
Seurajoukkueura

Bailly liittyi barcelonalaisseura Espanyolin nuorisoakatemiaan joulukuussa 2011. Hän pelasi ensimmäistä kertaa seuran reservijoukkueessa kaudella 2013–2014 maan kolmanneksi korkeimmalla sarjatasolla Segunda División B:ssä.
5. lokakuuta 2014 Bailly teki ensiesiintymisensä seuran edustusjoukkueessa kotiottelussa Real Sociedadia vastaan. Hieman tämän jälkeen hänet nostettiin pysyvästi edustusmiehistöön.
29. tammikuuta 2015 Bailly siirtyi 5,5-vuotisella sopimuksella Villarrealiin. Hänestä maksettiin 5,7 miljoonan euron siirtokorvaus. Hän pelasi seurassa puolentoista vuoden aikana 35 Espanjan pääsarjaottelua.
Bailly siirtyi Englannin Valioliigan Manchester Unitediin 38 miljoonan euron siirtosummalla kesällä 2016. Hän voitti avauskaudellaan Unitedissa FA Community Shieldin, Englannin liigacupin, jossa tosin pelasi vain finaalissa, sekä Eurooppa-liigan, jossa pelasi 11 ottelua, mutta oli loppuottelusta pelikiellon vuoksi sivussa. Valioliigassa hän pelasi 25 ottelua. Kaudella 2017–2018 hän oli nilkkavamman vuoksi kolme kuukautta sivussa, ja osittain siksi pelejä Valioliigassa tuli vain 13. Seuraavalla kaudella sarjaotteluiden määrä väheni kahteentoista, ja näistä vain kahdeksassa hän oli avauskokoonpanossa. Syyskauden 2019 hän oli sivussa polvioperaation seurauksena, ja koko kaudella 2019–2020 hän pelasi vain neljä valioliigaottelua. Seuraavalla kaudella hän pelasi 12 valioliigaottelua. Mestarien liigassa Bailly pelasi kausina 2017–2019 yhteensä seitsemän ottelua ja Eurooppa-liigassa kaudella 2019–2020 neljä ottelua. Kaudella 2020–2021 hän pelasi Eurooppa-liigassa viisi ottelua, myös tappiollisen finaalin. Kaudella 2021–2022 hän pelasi neljä ottelua Valioliigassa, kaksi Mestarien liigassa ja yhden liigacupissa. Kaudeksi 2022–2023 Bailly siirtyi lainalle Marseilleen. Hän pelasi kauden aikana 17 Ligue 1:n ottelua, joista viidessä hän oli avauskokoonpanossa. Mestarien liigassa hän pelasi viisi ottelua.
Syyskuun alussa 2023 Bailly siirtyi vakituisella siirrolla Turkin Superliigan Beşiktaşiin.
Maajoukkueura

Bailly voitti päävalmentaja Hervé Renardin johtamassa Norsunluurannikon maajoukkueessa Afrikan-mestaruuden 2015 ja pelasi lopputurnauksessa joukkueensa kaikissa kuudessa ottelussa. Vuoden 2017 Afrikan-mestaruuskilpailuissa hän pelasi täyden ajan joukkueensa kaikissa kolmessa ottelussa. Hän pelasi kolme ottelua myös tammikuussa 2022 järjestetyissä Afrikan-mestaruuskilpailuissa. Hän on pelannut kaikkiaan 12 MM-karsintaottelua.
Aiheesta muualla

Wikimedia Commonsissa on kuvia tai muita tiedostoja aiheesta .
Ericin tilastot BDFutbol-sivustolla (englanniksi)
Ericin tilastot Soccerway-sivustolla (englanniksi)
Marseille – Ligue 1
1 Ngapandouentnbu |
4 Gigot |
5 Balerdi |
7 Clauss |
8 Ounahi |
9 Vitinha |
10 Aubameyang |
11 Harit |
12 Lodi |
16 López |
18 Meïté |
19 Kondogbia |
20 Correa |
21 Rongier |
22 Gueye |
23 Sarr |
24 Mughe |
27 Veretout |
29 Ndiaye |
34 Nadir |
36 Blanco |
37 Soglo |
40 Van Neck |
62 Murillo |
99 Mbemba |
Valmentaja Gattuso
Norsunluurannikon joukkue – Jalkapallon AM-kilpailut 2015
1 Barry |
2 Viera |
3 Assalé |
4 K. Touré |
5 Tiéné |
6 Doukouré |
7 Doumbia |
8 Kalou |
9 Tioté |
10 Gervinho |
11 Gadji |
12 Bony |
13 Akpa-Akpro |
14 Diomandé |
15 Gradel |
16 Gbohouo |
17 Aurier |
18 Traoré |
19 Y. Touré |
20 Die |
21 Bailly |
22 Kanon |
23 Mandé |
Valmentaja Renard
Norsunluurannikon joukkue – Jalkapallon AM-kilpailut 2017
1 Mandé |
2 Pépé |
3 N’Guessan |
4 Koné |
5 Kanon |
6 Seri |
7 Angban |
8 Kalou |
9 Zaha |
10 Doukouré |
11 Kessié |
12 Bony |
13 Sio |
14 Kodjia |
15 Gradel |
16 Gbohouo |
17 Aurier |
18 Traoré |
19 Deli |
20 Dié |
21 Bailly |
22 Bagayoko |
23 Sangaré |
Valmentaja Dussuyer
Emil Helkiö

Johan Eemil (J. E.) Helkiö (vuoteen 1896 Hellman, 1. lokakuuta 1870 Rauman maalaiskunta – 16. elokuuta 1941 Huittinen) oli suomalainen poliitikko, joka toimi Suomalaisen puolueen kansanedustajana vuosina 1907–1908 Suomen ensimmäisessä eduskunnassa. Hän erosi tehtävästään kesken kauden kuulonsa häiritsevän heikkenemisen vuoksi.
Ura

Helkiö toimi Rauman kunnalliskodin johtajana yhdessä vaimonsa kanssa 1897–1900 ja maanviljelijänä 1900–1909. Lyhyen kansanedustajauransa jälkeen hän siirtyi työnjohtajaksi Keimolan sahalle Espooseen. Vuonna 1915 Helkiö muutti Tyrnävälle, missä hän toimi Lutherilaisen evankeliyhdistyksen saarnaajana. Tämän jälkeen hän palasi maanviljelijäksi, ensin Lempäälään 1917–1918 ja sitten Piikkiöön 1918–1923. Helkiö muutti vuonna 1923 Huittisten Lauttakylään, missä hän työskenteli Suomen luterilaisen evankeliyhdistyksen rukoushuoneen toiminnanjohtajana ja matkasaarnaajana kuolemaansa asti.
Helkiö julkaisi asiatekstejä valtiollisen- ja  kunnalliselämän, maanviljelyn sekä raittiusaatteen alueilta sekä kirjoitti runoja ja kaunokirjallisia kirjoituksia, joita on julkaistu Rauman seudun lehdissä. Myöhemmin Helkiö kirjoitti ja julkaisi etupäässä uskonnollisaiheisia kirjoituksia Evankeliumiyhdistyksen lehdissä.
Perhe

Helkiö oli naimisissa Olga Lundgrenin (s. 13.6.1872 Karjala Tl:ssä, k. 7.5.1937) kanssa ja sai tämän kanssa yhdeksän lasta vuosina 1897–1914.
Aiheesta muualla

.aspx Emil Helkiö Suomen kansanedustajat. Eduskunta.
Everytime We Touch (Cascadan kappale)

| ”Everytime We Touch” Cascada |
| --- | --- | --- |

Singlen tiedot
 Albumilta: Everytime We Touch
 Julkaistu: 16. elokuuta 2005
 Tuottaja(t): Manuel ”Manian” Reuter Yann ”Yanou” Preifer
 Tyylilaji: Eurodance
 Kesto: 03.16
 Levy-yhtiö: Robbins
Cascadan muut singlet
| ”Bad Boy” 2004 | ”Everytime We Touch” 2005 | ”How Do You Do!” 2005 |
Everytime We Touch on saksalaisen eurodance-kolmikko Cascadan kappale. Sen sanoittivat Maggie Reilly, S. Mackillop ja P. Risavy. Sen julkaisi Robbins Entertainment ensimmäisenä Yhdysvalloissa 16. elokuuta 2005. Myöhemmin Yhdysvaltain suuren menestyksen jälkeen se julkaistiin kansainvälisesti yhteistyössä muiden levy-yhtiöiden, kuten Zooland Recordsin, All Around the Worldin ja Universal Music Groupin kanssa. Kappale sisältää saman kertosäkeen kuin mitä Maggie Reillyn samannimisessä kappaleessa.
Kappale sai musiikkikriitikoilta pääosin positiivisen vastaanoton, joista pääosa kehui sen Europop-soundia sekä yllättyi sen menestyksestä kaupallisesti Yhdysvalloissa. ”Everytime We Touch” on saanut listamenestystä monissa maissa, pysyen listoilla yli 25 viikkoa lukuisissa valtioissa. Kappale pääsi listan kärkeen Irlannissa ja Ruotsissa, päästen viiden parhaimman joukkoon Itävallassa, Ranskassa, Saksassa sekä Isossa-Britanniassa. Se saavutti kaupallisen menestyksen Yhdysvalloissa yli miljoonan kopion myynnillä. Kappaleeseen liittyvällä musiikkivideolla päälaulaja Natalie Horler on kirjastossa yrittämässä kommunikoida ihastuksensa kanssa.
Käännös suomeksi
Dubain kansainvälinen lentoasema

Dubain kansainvälinen lentoasema (IATA: DXB, ICAO: OMDB; arabiaksi مطار دبي الدولي) on Arabiemiraattien liitossa sijaitseva, Dubaita palveleva kansainvälinen lentoasema. Lentoasema on Emiratesin kotikenttä.
Lentoaseman kautta matkusti noin 89 miljoonaa ihmistä vuonna 2018. Vuonna 2018 lentoasema oli maailman kolmanneksi vilkkain matkustajamäärällä mitattuna.
Suomesta Dubain kansainväliselle lentokentälle lentää talvikautisin Finnair.
Aiheesta muualla

Kuvia tai muita tiedostoja aiheesta Dubain kansainvälinen lentoasema Wikimedia Commonsissa
Everyway That I Can

| Everyway That I Can> Kappaleen tiedot |
| --- | --- |
Esittäjä(t):  Sertab Erener
Säveltäjä(t):  Demir Demirkan, Sertab Erener
Sanoittaja(t):  Demir Demirkan
Euroviisutiedot
Vuosi:  2003
Maa:  Turkki
Kieli:  englanti
Sijoitus:  1.
Pisteet:  167
Sanat:  sanoitus
Everyway That I Can oli vuoden 2003 Eurovision laulukilpailun voittajakappale. Sen esitti Sertab Erener englanniksi, ja se on Turkin ensimmäinen ja toistaiseksi ainoa voittokappale. Kappale sai 167 pistettä voittaen seuraavaksi tulleen Belgian vain kahdella pisteellä ja kolmanneksi tulleen Venäjän vain kolmella pisteellä. Kappaleen esiintymisnumero oli 4.
Kappale menestyi kaupallisesti erittäin hyvin, ja se nousi listoille ympäri Euroopan. Kappale olikin yksi neljästätoista kappaleesta, jotka valittiin vuonna 2005 Eurovision laulukilpailun viisikymmenvuotista taivalta juhlistavaan Congratulations-tapahtumaan ehdokkaaksi kaikkien aikojen euroviisuksi, ja se sijoittui siinä yhdeksänneksi.
Evansville

| Evansville |
| --- | --- |

 Koordinaatit: 37°58′38″N, 87°33′2″W 
Valtio:  Yhdysvallat
Osavaltio:  Indiana
Piirikunta:  Vanderburgh
Hallinto:  
 – Pormestari:  Lloyd Winnecke
Pinta-ala:  
 – Kokonaispinta-ala:  105,6 km²
 – Josta vettä:  0,2 km² 
Korkeus:  118 m
Väkiluku (2000):  121 582
 – Väestötiheys:  1 153,4 as./km²
 – Metropolialue:  342 815
Aikavyöhyke:  UTC-6
Lempinimi::  River City, the Ville, Eville, Epatch
 
 http://www.evansvillegov.org/ 
Infobox OKVirheellinen NIMI-arvo: 
Evansville on kaupunki Vanderburghin piirikunnassa Indianan osavaltiossa, Yhdysvalloissa. Se on 121 582 asukkaallaan (2000) Indianan kolmanneksi väkirikkain kaupunki. Lisäksi se toimii piirikuntansa pääkaupunkina. Kaupungin pinta-ala on 105,6 neliökilometriä, josta 0,2 neliökilometriä on vettä ja 105,4 neliökilometriä maata.
Ohio-joen varrella sijaitsevan Evansvillen asutushistoria alkaa vuodesta 1812. Kaupunginoikeudet se sai vuonna 1847. Kaupungissa toimii kaksi yliopistoa, University of Evansville sekä University of Southern Indiana. Evansvillen kulttuurielämän merkittävyyksiin lukeutuu muun muassa Evansville Philharmonic Orchestra -orkesteri ja kaupungin keskustassa järjestettävä katufestivaali West Side Nut Club Fall Festival.
Aiheesta muualla

Wikimedia Commonsissa on kuvia tai muita tiedostoja aiheesta .
Evansvillen kaupungin viralliset Internet-sivut
Evansvillen yliopisto.
Euroopan oikeusasiamies

| Euroopan oikeusasiamies |
| --- | --- |
 
 
 Nykyinen Emily O'Reilly 1. lokakuuta 2013 lähtien
Nimittäjä:  Euroopan parlamentti
Perustettu:  1995
Ensimmäinen:  Jacob Söderman
Kotisivut:  http://www.ombudsman.europa.eu/home.faces
Euroopan oikeusasiamies valvoo hallinnon laillisuutta Euroopan unionissa eli käsittelee kansalaisten tekemiä kanteluja EU:n toimielimistä.  Kantelut voivat koskea hallinnon epäkohtia ja toimivallan väärinkäyttöä, lukuun ottamatta unionin tuomioistuimen ja yhteisön ensimmäisen oikeusasteen tuomioistuimen lainkäyttötoimintaa. Euroopan parlamentti nimittää oikeusasiamiehen parlamentin toimikaudeksi.
Oikeusasiamies suorittaa kantelun perusteella perusteltuina pitämänsä tutkimukset. Oikeusasiamies pyrkii sovintoratkaisuun, mutta mikäli sovinta ei synny jo tutkimusvaiheessa, oikeusasiamies voi ryhtyä toimenpiteisiin ja esittää suosituksia asianomaiselle toimielimelle. Toimielimen on annettava oikeusasiamiehelle lausuntonsa kolmen kuukauden kuluessa, minkä jälkeen oikeusasiamies voi antaa asiasta kertomuksen Euroopan parlamentille ja asianosaiselle toimielimelle.
Kanteluoikeus on unionin kansalaisen perusoikeus. Kanteluoikeus on lisäksi kaikilla niillä luonnollisilla henkilöillä, yrityksillä, yhdistyksillä ja muilla elimillä, joiden asuin- tai kotipaikka on jossakin unionin jäsenvaltiossa. Oikeusasiamies voit ottaa asioita käsiteltäväkseen myös omasta aloitteestaan, ja oikeusasiamiehen tehtävänä on puuttua yhteisössä ilmenevään huonoon hallintoon.
Oikeusasiamiehen toimisto perustettiin Maastrichtin sopimuksella vuonna 1992. Euroopan oikeusasiamiehen tehtävänä on tutkia Euroopan unionin toimielimiä, elimiä ja laitoksia vastaan tehtyjä kanteluita. Oikeusasiamies ottaa vastaan kanteluja kaikilla EU:n virallisilla kielillä.  Oikeusasiamiehenä toimii irlantilainen Emily O'Reilly. Ensimmäinen Euroopan oikeusasiamies oli suomalainen Jacob Söderman vuosina 1995–2003.
Euroopan oikeusasiamiehet

Jacob Söderman 1995–2003
Nikifóros Diamantoúros 2003–2013
Emily O’Reilly 2013–
Aiheesta muualla

Euroopan oikeusasiamiehen kotisivut (suomeksi)
Edgar Meyer

| Edgar Meyer |
| --- | --- |
 Meyer RockyGrass Music Festivalissa vuonna 2006.
Henkilötiedot
Syntynyt: 24. marraskuuta 1960 (ikä 63)
Muusikko
Tyylilajit:  klassinen musiikki, bluegrass, progressiivinen bluegrass, jazz
Soittimet:  kontrabasso, piano, kitara, banjo, viulu, mandoliini, dobro
Levy-yhtiöt:  Sony, Deutsche Grammophon, Sugar Hill
Aiheesta muualla
www.edgarmeyer.com
  [ Muokkaa Wikidatassa ] [ ohje ]  
Edgar Meyer (s. 24. marraskuuta 1960 Tulsa, Oklahoma) on yhdysvaltalainen kontrabasisti. Hänen tyylilajejaan ovat bluegrass, newgrass, jazz ja klassinen musiikki.
Meyer syntyi Oklahoman Tulsassa, mutta muutti nelivuotiaana perheensä mukana Tennesseen Oak Ridgeen. Hän oppi bassonsoiton isältään Edgar Meyer seniorilta. Lisäksi hän on opiskellut Indianan yliopistossa Stuart Sankeyn johdolla. Vuonna 1981 hän voitti Zimmermann-Mingus-bassokilpailun.
Meyer on kuuluisa virtuoottisesta soittimen hallinnastaan. Hän on esimerkiksi levyttänyt kontrabassolla Bachin soolosellosarjat. Lisäksi Meyer on säveltänyt viulukonserton, kaksi bassokonserttoa sekä yhden kaksoiskonserton kontrabassolle ja sellolle. Hänen ekleettinen tyylinsä on eräänlainen bluegrassin ja klassisen musiikin synteesi: hänen levyillään soittaakin omien alojensa huippuja, esimerkkinä Joshua Bell, Yo-Yo Ma, Béla Fleck, Sam Bush, James Taylor, Jerry Douglas, Mike Marshall sekä Mark O'Connor.
Edgar Meyer soittaa pääsääntöisesti italialaisella Gabrielli-bassolla vuodelta 1769.
Levytyksiä > Sony Classical

2004
Music For Two
2002
Meyer Bottesini Concertos with Joshua Bell & Yo-Yo Ma
Silk Road Journeys: When Strangers Meet
2001
The American Seasons
Perpetual Motion (2 Grammy-palkintoa)
Classic Yo-Yo
Classical Hits
Heartland: An Appalachian Anthology
2000
Bach: Soolosellosarjat (esitettynä kontrabassolla)
Appalachian Journey Live in Concert (VHS ja DVD)
Appalachian Journey (Grammy-palkittu)
Barber, Meyer: Viulukonsertot
1999
Listen to the Storyteller
Short Trip Home (Grammy -ehdokkuus)
At the Octoroon Balls
1997
Uncommon Ritual
1996
Appalachia Waltz
Schubert: Forelli-kvintetto; Arpeggione -sonaatti
Levytyksiä > Deutsche Grammophon

Emerson String Quartet (Meyerin ja Ned Roremin teoksia)
Levytyksiä > MCA Master Series

Unfolding (1986)
Dreams of Flight
Love of a Lifetime
Work In Progress
With Strength in Numbers (Sam Bush, Bela Fleck, Mark O’Connor, Jerry Douglas, Edgar Meyer) The Telluride Sessions
Levytyksiä > Sugar Hill Records

Skip, Hop, and Wobble (Russ Barenberg, Jerry Douglas, Edgar Meyer)
Aiheesta muualla

Viralliset kotisivut
FC Istres

FC Istres on ranskalainen jalkapalloseura, joka on perustettu vuonna 1920. Eteläranskalaista Istresin kaupunkia edustava seura nousi syksyllä 2004 ensimmäistä kertaa Ranskan pääsarjaan, mutta putosi sieltä jo seuraavana keväänä.
F1 Championship Season 2000

| F1 Championship Season 2000 |
| --- | --- |

Kehittäjä:  Image Space Incorporated, Visual Sciences
Julkaisija:  EA Sports
Julkaistu:   15. joulukuuta 2000
Lajityyppi:  ajopeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  PlayStation 2, Windows, Macintosh, Game Boy Color
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
F1 Championship Season 2000 on EA Sportsin julkaisema Formula 1-aiheinen ajopeli, joka julkaistiin 15. joulukuuta 2000 PlayStation 2, Windows, Macintosh ja Game Boy Color -alustoille. Peli sisältää kaikki kauden 2000 kuljettajat, tallit ja radat, uuden Jaguar F1 -tiimin, sekä uuden Indianapolis Motor Speedway -radan Yhdysvalloissa.
Pelin Windows-version on kehittänyt Image Space Incorporated ja pelikonsoliversiot Visual Sciences.
Aiheesta muualla

F1 Championship Season 2000 MobyGamesissa (englanniksi)
Esprit (yritys)

| Esprit Holdings Limited |
| --- | --- |

Yritysmuoto:  pörssiyhtiö
Osake:  SEHK: 330
ISIN:  BMG3122U1457
Perustettu:  1968
Perustaja:  Susie ja Douglas Tompkins
Toimitusjohtaja:  José Manuel Martínez Gutiérrez
Kotipaikka:  Hongkong ja Ratingen, Saksa
Toiminta-alue:  Eurooppa ja Aasia
Toimiala:  vähittäiskauppa
Tuotteet:  vaatteet, kodintekstiilit, kellot, asusteet
Liikevaihto:  25,9 miljardia HKD (2013)
Henkilöstö:  10 732 (30.6.2013)
Kotisivu:  esprit.com
Infobox OKVirheellinen NIMI-arvo: 
Esprit on alkujaan yhdysvaltalainen vuonna 1968 San Franciscossa perustettu vaatemerkki ja -yritys. Yrityksen ovat perustaneet Susie ja Douglas Tompkins. Sen nykyinen emoyhtiö Esprit Holdings Limited on ollut vuodesta 1993 lähtien listattuna Hongkongin pörssissä, ja sen osake kuuluu Hang Seng -indeksiin. Esprit'n pääkonttorit sijaitsevat Hongkongissa ja Saksassa.
Esprit toimii yli 40 maassa, joissa sillä on yhteensä yli 900 liikettä. Yrityksellä on lisäksi yli 8 500 jälleenmyyjää. Espritillä on toiminnassa myös verkkokauppa. Esprit’n kanta-asiakasohjelma on nimeltään Esprit Friends.
Esprit’n tuotteet valmistetaan lähinnä Kiinassa (54 %), Bangladeshissä (8 %), Turkissa (8 %), Vietnamissa (6 %) ja muissa Aasian maissa (9 %).
Suomessa Esprit toimii tanskalaisen Esprit de Corp. Danmark A/S:n sivuliikkeen kautta. Tanskalaisyhtiön omistaa Alankomaiden Antilleille rekisteröity Efe (Investments-Ii) N.V.
Esprit’n mainoskasvoina ovat toimineet muiden muassa mallit Gisele Bündchen ja Christy Turlington.
Vuonna 2024 Esprit oli kaatumassa konkurssiin. Sveitsin ja Belgian yhtiöt haettiin konkurssiin maaliskuussa, Saksan yhtiöt toukokuussa ja Tanskan yhtiö kesäkuussa 2024. Suomen yksikkö oli Tanskan sivuliike, ja kaikki Suomen myymälät ja verkkokauppa suljettiin ja työntekijät irtisanottiin.
Historiaa

Susie ja Doug Tompkins aloittivat vaatteiden myynnin San Franciscossa pakettiautonsa tavaratilasta.
Esprit alkoi kansainvälistyä, kun Tompkinsit tapasivat Michael Yingin. Hänen avullaan perustettiin Esprit Far East, ja hänestä tuli myöhemmin yrityksen osakas ja lopulta hallituksen puheenjohtaja. Vuonna 1978 yrityksen myynti ylitti 100 miljoonaa dollaria, ja Hongkongin lisäksi laajenettiin toimintaa Saksaan ja muualle Eurooppaan.
1980-luvulla Esprit toteutti menestyksekkään ”Real People” -kampanjan, jonka kuvasi sittemmin Benettonin mainonnalla hätkähdyttänyt italialainen Oliviero Toscani. Esprit Europen pääkonttorin Düsseldorfin lähelle piirsi Memphis-ryhmän arkkitehti Ettore Sottsass, joka suunnitteli myös Esprit’n myymäläsisustuksia.
Vuonna 2002 yrityksen erillisinä toimineet Euroopan ja Pohjois-Amerikan yksiköt sulautettiin Hongkongin pörssissä vuodesta 1993 noteerattuun Esprit Holdings Limitediin.
Vuonna 2012 Esprit ilmoitti sulkevansa kaikki jäljellä olevat 93 vähittäisliikettään Yhdysvalloissa ja Kanadassa, koska ne tuottivat tappioita.
Historiaa > Valikoima

Esprit’n valikoimiin kuuluvat lasten, miesten ja naisten vaatteet ja asusteet sekä erilaiset kodin sisustustuotteet. Esprit’n valikoima jakautuu seuraaviin mallistoihin:
Esprit Casual
Esprit Collection
edc by Esprit
Esprit Sports
Esprit Lifestyle & Home
Aiheesta muualla

Wikimedia Commonsissa on kuvia tai muita tiedostoja aiheesta .